**CAPTURES D’APARENCES**

Una càmera és com una vareta màgica que es deixa portar per qualsevol que la vulgui utilitzar. Sempre crearà allò que l’usuari li interessi. Transforma el que és real dins d’un context, en un altra cosa que pot ser fidel o infidel a la referent. Una realitat mateixa pot ser captada per l’objectiu de mil i una maneres i cadascuna serà diferent a l’altre si el fotògraf és diferent. Per què? Cada fotògraf, cada captador d’imatges té interessos diferents i la imatge és poder, la imatge governa i pot canviar qualsevol pensament del receptor segons l’emissor ho vulgui.

Estem en una era que anomenem la tecnològica, jo potser diria que és la era en la qual els humans no fem més que mirar el mòbil durant tot el dia i evadir-nos del que és real per endinsar-nos a allò que és virtual. Estem en un moment on les xarxes socials creuen representar la nostra vida, però no ens adonem que només fan que crear una vida virtual allunyada de l’autèntica que solament ens frustra.

Alguns creuen que la fotografia és memòria, és recordar una realitat passada. Però, en el meu cas, quan miro aquelles fotos velles de l’àlbum de fotos només veig una cosa, una col·lecció infinita de somriures, poques vegades veig una cara trista, no obstant, tots sabem que la vida real és una muntanya russa que té moments en els que desitjaries cridar als quatre vents que vius èbria de felicitat, però també en té d’aquells que només desitges desaparèixer.

 La imatge de realitat en té poca, és una aparença que té el poder de canviar les nostres opinions depenent de l’interès de l’emissor. La imatge ha arribat a convèncer al receptor que és la realitat mateixa quan és una mentida que es presenta com si fos real. Si us plau, siguem escèptics i no ens creiem tot allò que ens ensenyen perquè la imatge és com la paraula i ambdues són armes poderoses sempre manipulant al receptor.

Sahar El Yakhlifi- B2B

Ins Cassà de la Selva